Халыҡ фекеренсә, көтөп алған, театр өсөн дә, тамашасы өсөн дә яңылыҡ булған, яңы жанрҙа ҡуйылған тамаша- мюзикл, ысынлап та, күңелдәргә үтеп инерлек моңло, сағыу, юморға бай, тулҡынландырғыс булды. Тамашасы, спектаклде башынан аҙағынса бер тында ҡарап, берсә йылмайҙы, берсә шатланды. Музыка, йырҙар, актерҙарҙың оҫта уйыны, зауыҡлы сәхнә костюмдары, заманса биҙәлеш — быларҙың барыһы ла һәр кемгә яҡты хистәр, йылмайыу бүләк итте.